Author: Peter
Last saved by: spano
Company: urad

Návrh

Komuniké

      Vláda Slovenskej republiky na svojom zasadnutí prerokovala a schválila návrh zákona o dani z príjmov.

	Zákon o dani z príjmov je jedným z kľúčových zákonov v daňovom systéme Slovenskej republiky. V uplynulom období bol niekoľkokrát menený, pričom potrebu týchto zmien vyvolávali nielen zmeny iných súvisiacich zákonov, ale aj zmeny – korekcie v samotnej daňovej politike zo strany štátu.

	Predkladaný návrh zákona v nadväznosti na Programové vyhlásenie vlády Slovenskej republiky a koncepciu Daňovej reformy v rokoch 2004 – 2006 znamená ďalšie zdokonalenie daňového systému pri rešpektovaní dňovej spravodlivosti zo strany verejnosti.

	Návrh zákona rešpektuje zásady zdanenia, ktoré sa uplatňujú v mnohých vyspelých krajinách s požiadavkami na aproximáciu vyplývajúcu z integračných snáh Slovenskej republiky do Európskej únie, čo predstavuje ďalšie priblíženie sa slovenského daňového systému s daňovým poriadkom, uplatňujúcim sa v krajinách Európskej únie.

	Vplyv z navrhovaného zákona o dani z príjmov sa prejaví na príjmoch štátneho rozpočtu z časti už v roku 2004 a následne v ďalších rokoch.